熊本市(假名：くまもとし)是东亚九州岛中部个一个城市。乃朝属日本九州地方熊本县管辖。也是县域内顶顶大个城市搭熊本县首府。因为立在九州中南部第一大都市个地位，畀确定为政令指定都市。熊本市历史浪当过加藤清正个封地，后势来，江户幕府又拿此地交给细川氏。加藤清正修造个熊本城成为城市个象征，也是日本国宝之一。乃朝，此地个吉祥物熊本熊也是邪气有名。2016年4月14号，熊本县境内发生地震，熊本市也受影响，熊本城有七个地方发生塌方，乃朝正在抢修，已经暂停对外个开放。一些立在当地个外国游人也陆续回国。